**Δελτίο Τύπου**

Της Επιτροπής για την παρακολούθηση του Προγράμματος

Διαχείρισης Αδέσποτων Ζώων του Δήμου Λαμιέων

26/03/2020

Την Πέμπτη 26 Μαρτίου 2020, διεξήχθη έκτακτη συνεδρίαση της Επιτροπής για την παρακολούθηση του Προγράμματος Διαχείρισης των Αδέσποτων Ζώων στον Δήμο Λαμιέων.

Κατά την διάρκεια της συνεδρίασης συζητήθηκε το μοναδικό θέμα:

*‘’Διαδικασία χορήγησης Βεβαίωσης μετακίνησης εθελοντών για τη σίτιση των αδέσποτων ζώων στα όρια του Δήμου Λαμιέων’’*

Τα μέλη της Επιτροπής ενημερώθηκαν για τις νέες οδηγίες από τον Υφυπουργό Προστασίας του Πολίτη Κο Χαρδαλιά για την χορήγηση της σχετικής Βεβαίωσης Μετακίνησης για σίτιση των αδέσποτων ζώων του Δήμου Λαμιέων και μετά από διαλογική συζήτηση αποφάσισαν:

1.Τη κατάρτιση λίστας εθελοντών φιλόζωων όπου πέρα από τα στοιχεία του φυσικού προσώπου θα υπάρχει ρητή αναφορά για τον τόπο που βρίσκονται τα αδέσποτα καθώς και για τις ημέρες και ώρες (μέγιστο 3 ώρες) σίτισής τους

2.Τη δημιουργία της λίστας αναλαμβάνει ο Φιλοζωικός Σύλλογος Φθιώτιδας με τον οποίο ο Δήμος Λαμιέων έχει συνάψει Σύμφωνο Συνεργασίας

3.Εξουσιοδοτεί τον Πρόεδρο της Επιτροπής Παναγιώτη Στασινό ως υπεύθυνο για την Βεβαίωση Μετακίνησης και την ορθή τήρηση των ανωτέρω

Ενημερώνουμε επίσης πως σύμφωνα με τον υφυπουργό ‘’*Όσοι φροντίζουν ζώα εκτός ορίων του Δήμου Λαμιέων πρέπει να απευθυνθούν σε φιλοζωικές οργανώσεις ή σε μόνιμους κατοίκους της περιοχής που βρίσκονται τα ζώα, προκειμένου να αναλάβουν τη σίτισή τους μέχρι την άρση της απαγόρευσης κυκλοφορίας’’*

Τηλ.επικοινωνίας:

Γραφείο Αντιδημάρχου 2231351024

Φιλοζωικός Σύλλογος Φθιώτιδας 6907595774

Οι εθελοντές μπορούν κατεβάσουν την βεβαίωση από εδώ:

<http://bit.ly/3dwUhMY>

Τα μέλη της Επιτροπής:

Παναγιώτης Στασινός -Πρόεδρος-Αντιδήμαρχος

Μπαρτσιώκα Αγγέλα -Μέλος του Φιλοζωικού Συλλόγου Φθιώτιδας

Σχοινάς Θέμης -Μέλος του Φιλοζωικού Συλλόγου Φθιώτιδας

Αντωνακάκη Μαριάννα -Κτηνίατρος

Τσιαμπούλας Βασίλειος- Εκπαιδευτής Ζώων